Ҷамшед Ҷамшедзода

Ҷамшедзода Ҷамшед Назаршо (18 ноябри 1973, ноҳияи Роштқалъа — 13 январи 2026, Душанбе) — ҳуқуқшиноси тоҷик, номзади илмҳои ҳуқуқшиносӣ (2011), Судяи Суди конститутсионии Ҷумҳурии Тоҷикистон (2019—2026).

 Зиндагинома 
Ҷамшед Ҷамшедзода 18 ноябри соли 1973 дар деҳаи Шоди ноҳияи Роштқалъаи Вилояти Мухтори Кӯҳистони Бадахшон таваллуд шудааст. Соли 2000 факултети ҳуқуқшиносии Донишгоҳи давлатии миллии Тоҷикистонро бо ихтисоси ҳуқуқшинос хатм намудааст.

 Хонавода 
Оиладор, соҳиби 3 фарзанд мебошад.

 Корнома 
Фаъолияти кориашро соли 2000 аз вазифаи ходими хурди илмии Институти фалсафа ва ҳуқуқи Академияи илмҳои Ҷумҳурии Тоҷикистон оғоз намуда, ҳамчунин то соли 2017 ходими калони илмии Институти давлат ва хуқуқи Академияи илмҳои Ҷумҳурии Тоҷикистон, иҷрокунандаи вазифаи мудири кафедраи давлатшиносӣ ва хуқуқи байналхалқии Донишкадаи андоз ва хуқуқ, котиби илмии Институти давлат ва хуқуқи Академияи илмњои Ҷумҳурии Тоҷикистон, котиби илмии Институти фалсафа, сиёатшиносӣ ва хуқуқи Академияи илмҳои Ҷумҳурии Тоҷикистон, ҳамзамон дотсенти кафедраи хуқуқи конститусионии факултети ҳуқуқшиносии ДМТ, иҷрокунандаи вазифаи муовини директор оид ба илм ва таълими Институти фалсафа, сиёатшиносӣ ва хуқуқи Академияи илмҳои Ҷумҳурии Тоҷикистон кор кардааст.

Аз соли 2017 то 10 июли соли 2019 фаъоляти меҳнатиашро дар вазифаи муовини ректор оид ба илм, инноватсия ва робитаҳои байналмилалии Донишкадаи идоракунии давлатии назди Президенти Ҷумҳурии Тоҷикистон идома додааст.

Аз соли 2011 то соли 2019 ба ҳайси узви Комиссияи марказии интихобот ва раъйпурсии Ҷумҳурии Тоҷикистон фаъолият намудааст.

Аз 11 июли соли 2019 бо пешниҳоди Президенти Ҷумҳурии Тоҷикистон аз ҷониби Маҷлиси миллии Маҷлиси Олии Ҷумҳурии Тоҷикистон Судяи Суди конститутсионии Ҷумҳурии Тоҷикистон интихоб гардид.

 Фаъолияти илмӣ 
Соли 2011 дар шӯрои диссертатсионии Институти давлат ва ҳуқуқи Академияи илмҳои Россия (шаҳри Маскав) дар мавзуи «Хизмати давлатии Ҷумҳурии Тоҷикистон (самти ҳуқуқӣ-конститутсионӣ)» рисолаи номзадиро дифоъ намуда, сазовори дараҷаи илмии номзади илмҳои ҳуқуқшиносӣ гардидааст.

 Даргузашт 
Ҷамшед Ҷамшедзода 13 январи соли 2026 дар шаҳри Душанбе даргузашт. Бино ба иттилои расонаҳо, мавсуф дар натиҷаи афтодан аз ошёнаи 9-уми бинои истиқоматӣ ба ҳалокат расидааст. Мақомоти ҳифзи ҳуқуқи Тоҷикистон дар робита ба ин ҳодиса таҳқиқот бурда истодаанд.

 Ҷоизаҳо 
 Ифтихорномаи Ҷумҳурии Тоҷикистон (2016).

 Эзоҳ 

Гурӯҳ:Зодагони ноҳияи Роштқалъа
Гурӯҳ:Ҳуқуқшиносони Тоҷикистон
Гурӯҳ:Номзадҳои улуми ҳуқуқшиносӣ
Гурӯҳ:Хатмкунандагони Донишгоҳи Давлатии Тоҷикистон